Maria Ulfah Santoso

Raden Ayu Maria Ulfah otabâ Maria Ulfah Santoso otabâ Maria Ulfah Soebadio Sastrosatomo (18 Agustus 1911 – 15 April 1988), sè sabellunna èkennal minangka Maria Ulfah Santoso, èngghi panèka sala sèttong mantan Mantri Sosial è Kabinèt Sjahrir II. Asma Santoso èpondhut dâri asma raka sè kapèng sèttong, bân asma Soebadio Sastrosatomo èpondhut dâri asma raka sè kapèng duwâ' saampona raka sè kapèng sèttong sèdhâ. Salèrana aropa'aghi babine' Indonèsia sè dhâ'-adhâ' sè araè ghellâr sarjana hukum, amanè jabatan mantri, bân angghuta Dewan Pertimbangan Agung (DPA). Salèrana amolaè karièrra minangka tanaga honorèr bâgiyân perundang-undangan Kabupatèn Cirebon sarta onèng adhâddhi ghuru AMS Muhammadiyah Jakarta è taon 1943.

 Karièr 
Salama pandhudhughân Jeppang, salèrana alako è Departemen Kehakiman, sabellunna pas allè ka Departemen Luar Negeri. È taon 1946, sataon saampona Dèklarasi Kamardhika'an Rèpublik Indonèsia, Subadio èangghâ' adhâddhi Mantri Sosial dhalem Kabinèt Sjahrir. È antaran taon 1946-1947, salèrana ajabat minangka Sekretaris Perdana Menteri/Dewan Menteri è Jakarta. Saterrossa, è taon 1950-1961, Subadio adhâddhi Katowa Panitia Sènsor Film è Jakarta. Salaèn jabatan tetteppa gâpanèka, salèrana aktif noro' kongrès-kongrès sè èselengghârâ'aghi saè è dhalem naghârâ otabâ è lowar naghârâ. È taon 1968, salèrana ajabat minangka angghuta Dewan Pertimbangan Agung (DPA). Kaghâbây jâsa-jâsana, Maria Ulfah Subadio èparèngè panghargâ'ân Satya Lencana Karya Satya Tingkat II è taon 1961 sarta Bintang Maha Putera Utama è taon 1973.

Salama odi'na, Subadio akrama duwâ' kalè. Sè kapèng sèttong sarèng Mr. Santoso, bân sè kapèng duwâ' sarèng Soebadio Sastrosatomo sè aktif dhalem gherraghân kamardhika'an Rèpublik Indonèsia, angghuta KNIP, Parlèmèn Rèpublik Indonèsia Sementara, Dewan Perwakilan Rakyat Sementara, bân DPR hasèl Pemilu I (1955).

 Sombher